Бранко Бојовић
Бранко Бојовић Бане (познат и као Бане Саншајн, Грумбовски; Београд, 1969) српски је реп и рок музичар, фронтмен групе Саншајн и један од зачетника реп музике у Србији и бившој Југославији.

Биографија 

Бранко је рођен 17. септембара 1969. године у Београду, на Новом Београду, где је и одрастао. Музичку каријеру започео је средином осамдесетих година, а прве демо снимке издаје 1988. године у новобеоградској групи Green Cool Pass чији је такође био фронтмен. Прве студијске песме са својом тадашњом групом издаје 1991. године.

Након распада групе, Бане оснива нову групу Саншајн, 1993. године. У периоду 1987—1988 живео је у Америци, где је по повратку у Југославију решио да понуди своје виђење реп музике и сматра се једним од њених зачетника у Србији и бившој Југославији. Од самог почетка каријере, Бане и група Саншајн свој звук су засновали на директним и провокативним текстовима и јаком ритму, што их је издвајало од других извођача.

Поред рада у групи Саншајн, Бане се опробао као глумац, у филму Један на један (као Кома), где је играо једну од главних улога и филму Систем (као инспектор) Снимио је музичке нумере за неколико домаћих филмова - за филм С/Кидање, Један на један, филм До коске и за многе друге.

Бане и његова супруга Деа венчали су се 2015. године на Карибима

Дискографија 

Са групом Саншајн издао је шест албума, три ЕПа, један сингл и једну компилацију
 Љубавна ликвефакција, 1995, Југодиск
 Ш. Г. Т. М., 1996, Метрополис
 Кокане (сингл), 1997, Метрополис
 Љубавна ликвефакција (реиздање), 1995, Метрополис
 Нећу да се предам, 1998, Метрополис
 Лајв! (концертни албум), 2001, Метрополис
 Ша било?!, 2002, Комуна
 Again gettin' wicked (сингл), 2005, Комуна
 Fight the devil, 2007, Мултимедија рекордс
 Нина-Нана, 2011, МТВ Адрија
 Sun, 2012, МТВ Адрија

Види још 
 Саншајн
 Историја српског хип хопа

Референце 

Рођени 1969.
Српски хип-хоп музичари
Српски рок певачи
Sunshine
Музичари из Београда